થોડા સમય પૂર્વે આર્ચરીના નિષ્ણાત સાથે વાત કરવાનું થયું. બાણાવળી લક્ષ્યવેધ કરતાં પહેલાં શું કરે છે? સહુ પ્રથમ તો તે સંતુલિત રીતે ઉભા રહીને હાથ વડે ધનુષ્યને સ્થિર રીતે પકડી રાખે છે. બીજા હાથથી તીરને ધનુષ્ય પર ટેકવે છે. હવે તે લક્ષ્ય તરફ નજર ઠેરવે છે. થોડી સેકન્ડ માટે તે એવા ધ્યાનમગ્ન થાય છે કે જાણે કોઇ મૂર્તિ જોઇ લો! બીજું કંઇ જોતા કે સાંભળતા નથી. આંખ, લક્ષ્ય, તીર, બાણ અને હાથ-પગ જાણે જળ-ચંદનની જેમ ભળી ગયા હોય!